open-index/open-wikipedia-markdown huggingface dataset:
David Marks

**David Lee Marks** (født 22. august 1948) er en amerikansk gitarist, sanger og låtskriver mest kjent som medlem av The Beach Boys fra februar 1962 til oktober 1963. Han var venn og nabo av Wilson-brødrene, og ble hentet inn som erstatter for Al Jardine. Marks var 13 år da bandet 16. juli 1962 skrev kontrakt med plateselskapet Capitol Records, og han bidrar med gitar og vokal på The Beach Boys' fire første album. 

## Karriere
David Marks ble kjent med brødrene Brian Wilson, Dennis Wilson og Carl Wilson på slutten av 1950-tallet, og var med på å utvikle The Beach Boys' gitarsound. Han var dermot ikke med på bandets første innspilling, «Surfin'» i 1961, da Brian Wilsons klassekamerat Al Jardine var blitt med i bandet. Da Jardine sluttet i februar 1962, fikk Marks hans plass i bandet. Han var med på å spille inn hitlåter som «Surfin' Safari», «409», «Surfin' USA», «Shut Down», «Surfer Girl», «In My Room» og «Be True to Your School».  Han spilte også over 100 konserter med The Beach Boys på turneer over hele USA, fra Hawaii til New York. 

David Marks og Al Jardine var i et par måneder begge medlemmer av The Beach Boys, da Jardine returnerte til bandet sommeren 1963 som midlertidig erstatter for Brian Wilson under konserter. I oktober 1963 forlot Marks The Beach Boys etter en krangel med bandets manager Murry Wilson, Wilson-brødrenes far. Marks fortsatte som musiker utover 1960- og 1970-tallet, uten den store suksessen. Han ble med The Beach Boys på scenen som gjesteartist under en av bandets konserter i 1971, men takket nei da Mike Love tilbød ham fast plass i bandet igjen. Han fortsatte i stedet sin solokarriere, og fikk også en karriere som ofte benyttet studiomusiker. 

Marks var ikke ansett som «delaktig nok» til The Beach Boys' suksess da bandet ble valgt inn i Rock and Roll Hall of Fame i 1988. Han ble ikke engang invitert da æresbevisningen fant sted. Men i 1997 ble han igjen fulltidsmedlem av The Beach Boys, da Carl Wilson fikk kreft og måtte slutte i bandet. Denne gangen spilte han bortimot 300 konserter som offisielt medlem, før han i 1999 forlot bandet på grunn av sykdom.

The Beach Boys ble i all hovedsak oppløst etter Carl Wilsons død. I 2008 var Marks med i bandet Beach Boys Band, sammen med Mike Love og Bruce Johnston. I 2009 var han med i et «rivaliserende» Beach Boys-band, Endless Summer Band, sammen med Al Jardine. Han er fremdeles aktiv som musiker, og spiller blant annet i bandet Legends of Surf Music.

## Diskografi som soloartist
* *Work Tapes* (fra 1992, utgitt i 2000)
* *Something Funny Goin' On* (2003)  
* *The Marks-Clifford Band «Live at the Blue Dolphin '77»* (2006)
* *I Think About You Often* (2006) 
* *The Lost Years : Limited Edition* – (samlealbum, 2008)  
* *The Marksmen : The Ultimate Collectors Edition* (samlealbum, 2008)

## Referanser


## Eksterne lenker
* 
* 
* 
* David Marks – intervju på ilikemusic.com fra 2008
Trawalla (Victoria)

**Trawalla** er et tettsted i det sentrale vestlige Victoria i Australia, 154 km vest for Melbourne. Det ligger i lokalstyret Shire of Pyrenees. Ved folketellingen i 2006 hadde Trawalla 224 innbyggere. Navnet på området kommer fra Wathaurong aboriginsk og betyr enten «stryk» eller «mye regn». 

Soningsanstalten HM Prison Langi Kal Kal ligger i Trawalla. 

I 1836 ble området utforsket av Thomas Mitchell. De første europeiske bosetterne i området var squatters som baserte seg på sau og kyr. Etter første verdenskrig ble stedet tatt over av myndighetene og delt ut til hjemvendte soldater som del av Soldier Settlement Scheme. Langi Kal Kal-området ble delt ut etter andre verdenskrig under en tilsvarende plan.

Australias niende statsminister James Scullin ble født i Trawalla 18. september 1948.
Surfin’ Safari

***Surfin' Safari*** er debutalbumet til The Beach Boys, utgitt i 1962. Albumet kom på 32.-plass på Billboard 200 i USA, og ble liggende på listen i 37 uker. Dette var det lavest plasserte Beach Boys-albumet frem til *[[Smiley Smile]]* i 1967.

Albumet inneholder bandets første hit, «Surfin'», og sangene «Surfin' Safari» og «409» som også plasserte seg høyt på Billboard Hot 100 i USA. Nick Venet og Murry Wilson, faren til Brian, Dennis og Carl Wilson, er kreditert som produsenter av *Surfin' Safari*, men albumet ble i realiteten produsert av Brian Wilson.

## Sporliste
### Side en
#«Surfin' Safari» 2:05 (Brian Wilson, Mike Love)
#«County Fair» 2:15 (B. Wilson, Gary Usher)
#«Ten Little Indians» 1:26 (B. Wilson, G. Usher)
#«Chug-A-Lug» 1:59 (B. Wilson, G. Usher, M. Love)
#«Little Girl (You're My Miss America)» 2:04 (Vincent Catalano, Herb Alpert)
#«409» 1:59 (B. Wilson, M. Love, G. Usher)
### Side to
#«Surfin'» 2:10 (B. Wilson, M. Love)
#«Heads You Win – Tails I Lose» 2:17 (B. Wilson, G. Usher)
#«Summertime Blues» 2:09 (Eddie Cochran, Jerry Capehart)
#«Cuckoo Clock» 2:08 (B. Wilson, G. Usher)
#«Moon Dawg» 2:00 (Derry Weaver) 
#«The Shift» 1:52 (B. Wilson, M. Love)

Albumet ble i 1990 utgitt på nytt av Capitol Records som *Surfin' Safari/Surfin' USA* i en «to-for-en»-utgivelse sammen med *[[Surfin' USA]]* med tre bonusspor.
#«Cindy, Oh, Cindy» (Bob Barron, Burt Long)
#«The Baker Man» (B. Wilson)
#«Land Ohoy» (B. Wilson)

## Personell
* Mike Love – vokal
* David Marks – gitar, vokal
* Brian Wilson – bass, piano, vokal
* Carl Wilson – gitar, vokal
* Dennis Wilson – trommer, vokal
* Al Jardine – kontrabass og vokal på «Surfin'»

## Eksterne lenker
* 
* 
* Surfermoon.com med tekstene til ''Surfin' Safari''
Rusttrespringer

**Rusttrespringer** (*Philodromus cespitum*) er en av edderkoppene i gruppen trespringere (Philodromidae). 

## Utseende
Rusttrespringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.

## Levevis
Rusttrespringer er en aktiv jeger og bygger ikke fangstnett, men jakter ute i det fri. Den lever ofte i trær og kan være godt kamuflert når den sitter stille på barken. Den noe flattrykte kroppen gjør at den kan skjule seg under løs bark og lignende. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Philodromus'' (tysk)

## Eksterne lenker
* 
* Philodromidae – edderkopper.net  (norsk)
Ingrid Segerstedt-Wiberg

**Ingrid Segerstedt-Wiberg** (født 18. juni 1911 i Lund, død 21. mai 2010 i Göteborg) var en svensk journalist og politiker. 

Segerstedt-Wiberg ble født i Lund 18. juni 1911 som det andre barnet av norske Augusta Wilhelmina Synnestvedt og den svenske journalisten Torgny Segerstedt. Da hun var et år gammel flyttet familien til Stockholm og senere til Göteborg i 1917, da hennes far ble sjefredaktør i den liberale Göteborgsavisen Göteborgs Handels- och Sjöfartstidning. Hun skulle etterhvert selv bli avisredaktør for Göteborgs-Posten. I 1934 giftet hun seg med sivilingeniøren Anders Wiberg (1902–1982). 

Mellom 1958 og 1970 var Segerstedt-Wiberg medlem av Riksdagen som representant for det liberale folkepartiet. I 1999 valgte hun å forlate partiet da de ønsket å jobbe for at Sverige skulle bli medlemmer av NATO. Hun var kjent for sitt engasjement for menneskerettigheter og kampen for at flyktninger skulle få det bedre.

Segerstedt-Wiberg ble i 1946 tildelt Haakon VIIs Frihetskors.

## Bibliografi
* Världen är vår 1954
* Torgny Segerstedt 1955
* FN och Sveriges skolor 1955
* Fredspriset till flyktinghjälpen 1955
* Dag Hammarskjöld 1962
* Boken om FN 1964
* Nordgården 50 år 1970
* Nya vägar för invandringen 1976 (sammen med Göran Melander)
* Kvinnorna i Nordiska rådet 1978
* Freden och framtiden 1979
* Världens flyktingar 1979
* Den sega livsviljan 1987
* Hot eller hopp 1982
* FN-för en tryggare värld 1982 (sammen med Göran Melander)
* Utkastad och fri 1983
* Det grymma Sverige 1983 (sammen med Göran Melander)
* Det andra Sverige 1985
* Provstopp nu 1986
* Jesus var inte svensk 1986
* Våra hundliv 1988
* Mötesplats FN 1990
* När Sverige teg 1991
* Ingrid Segerstedt Wiberg 80 år 1991
* Harry Hjörne 1993
* Sex år kvar-av barnets århundrade 1994
* I tid och otid 1996
* Gömmare och andra 1997
* Min mot-bok 1999

## Referanser


## Eksterne lenker
*  Biografi på Ingrid Segerstedts gymnasiums nettsted
*  Nekrolog i Göteborgs-Posten
Siw Persson

**Siw Magdalena Persson**, født *Nilsson* 16. september 1942 i Hammerdal i Jämtland, er en svensk økonom og tidligere politiker.

Hun var Riksdagmedlem fra 1985 til 2002 og representerte det liberale folkepartiet. I Riksdagen var hun blant annet medlem av justiskomiteen, og hun var særlig engasjert i spørsmål om jus og sosialpolitikk. Hun ble kjent for et større publikum med sin kamp mot MC-kriminalitet.

I april 2001 forlot hun Liberalerna, men beholdt setet i Riksdagen ut perioden.

## Eksterne lenker
*
Arkitekturåret 1901

## Bygninger
* "Landmark Center", Saint Paul, Minnesota av Willoughby J. Edbrooke fullføres.
* Philadelphia City Hall i Philadelphia, Pennsylvania fullføres, verdens høyeste mursteinsbygning.
* Rådhuset i Słupsk, Polen, bygges.
* Union Station i Washington, D.C., tegnet av Daniel Burnham og Peirce Anderson blir bestilt.
* Wardenclyffe Tower i Shoreham, New York, tegnet av Nikola Tesla og Stanford White påbegynnes.
* Ward W. Willits House tegnet av Frank Lloyd Wright.
* Whitechapel Art Gallery i London, tegnet av C. Harrison Townsend fullføres.
* Graineterie Génin-Louis (kornutsalg) i Nancy, tegnet av Henry Gutton og hans nevø Henri Gutton, bygges.
* Vaxelaire magasinet i Nancy, tegnet av Émile André og Eugène Vallin, fullføres.
* Glasgow International Exhibition (1901) ble avholdt med ny arkitektur av James Millar og Charles Renee Mackintosh og forflyttede etterlignede tudor småhus fra Port Sunlight,.

## Priser
* Eckersbergmedaljen, arkitektur:
**Martin Borch for Skt. Andreas kirke  
**Thorvald Jørgensen for Brorsons kirke
**Heinrich Wenck for Københavns godsbanegård
* Prix de Rome, arkitektur: Jean Hulot for *et amerikanske instituttet*
* Royal Gold Medal: Ingen pris ble utdelt.

## Fødsler
* 2. februar – Alberto Sartoris, italiensk arkitekt (død 1998)
* 20. februar – Louis Kahn, amerikansk arkitekt (død 1974)
* 8. april – Jean Prouvé, fransk arkitekt og designer (død 1984)
* 20. april – Jacques Adnet, fransk modernistisk designer, arkitekt og interiørdesigner (død 1984)
* 16. mai – Konrad Wachsmann, tysk arkitekt og ingeniør av jødisk avstamming (død 1980)
* 31. mai – Franz Reichel, tysk arkitekt (død 1965)
* 21. juni – François Bérenger, fransk arkitekt (død 1978)
* 22. august – Dmitrij Tsjetsjulin, russisk arkitekt (død 1981)
* 6. desember – Odd Nansen, norsk forfatter og arkitekt (død 1973)

## Dødsfall

## Bildegalleri

Conrad_Fredrik_von_der_Lippe_ubb-xxvi-028-020-021-a_md.jpg|Conrad Fredrik von der Lippe(1833–1901)


## Referanser
Skogtrekantspinner

**Skogtrekantspinner** er en av edderkoppene i gruppen trekantspinnere (Uloboridae). Den er en av svært få edderkopper som ikke har giftkjertler. Det norske navnet kan komme av at, særlig hunnen, har et «trekantet utseende», sett fra siden, når den sitter og venter i fangstnettet. I 2009 ble den kåret til *European Spider of the Year* av European Society of Arachnology.

## Utseende
Skogtrekantspinner er en liten brunspraglet, i underkant av fem millimeter stor edderkopp. Kroppen er todelt i en bakkropp (abdomen) og en forkropp (prosoma eller cephalothorax). Hunnene har en stor og høyt hvelvet bakkropp, med to små knøler. Hannen er mer slank. Forkroppen er ganske bred, de åtte øynene ganske små og spredt utover midt oppe på forkroppen, ikke i den fremre delen. Frambeina er ganske lange og noe krumbøyd. Når edderkoppen hviler, strekkes gjerne frambeina framover. Dette bidrar, sammen med den noe uvanlige kroppsformen, til å gjøre den lite gjenkjennelige som dyr, og gir effektiv kamuflasje.

Skogtrekantspinner er den eneste norske arten fra denne slekten, så forveksling med andre arter skulle ikke by på et problem. Men artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.

## Levevis
Skogtrekantspinner er blant meget få edderkoppene som mangler giftkjertler. Da de ikke kan lamme byttet med gift, pakker de det svært tett inn i silke før de fortærer det. De bygger et trekantet fangstnett, eller en sektor av et hjulnett, av såkalt *cribellat* silke. Fangstnettet bygges helst langt ned, like over bakken, mellom tørre greiner i bartrær.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Hyptiotes'' (tysk)
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366.

## Eksterne lenker
* 
* Uloboridae – edderkopper.net  (norsk)
* Trekantspinderen – ''Hyptiotes paradoxus'' (C.L. Koch 1843) – Årets edderkop i Europa 2009
Norge vårt land

***Norge vårt land*** var en av de illegale avisene som ble utgitt under den tyske okkupasjonen av Norge under andre verdenskrig.

*Norge vårt land* ble startet i september 1941, da okkupantene beslagla folks radioapparater for å forhindre at man lyttet på sendingene fra London. Den kom to dager i uken med nyheter hentet fra London-sendingene. Hver fjortende dag ble det utgitt en større utgave med flere sider og mer varierte artikler.

Avisen ble rullet opp og stanset sommeren 1942. Da ble Claes Berg, Jens Grüner-Hegge og Willi Vrålsen arrestert. En annen av de sentrale bak avisen, Finn Arheim, ble arrestert senere i forbindelse med Milorg-aktivitet, og skutt av tyskerne.

## Referanser
Meteorologiåret 1900

**Meteorologiåret 1900** er en oversikt over hendelser, prisvinnere, fødte og avdøde personer med tilknytning til meteorologi i 1900.
## Årets hendelser
### Februar
*8. februar – Varmt vær i midtvesten i USA etterfølges av en snøstorm i løpet av en dags tid. I Chicago måles temperaturen til 62 °F (16,7 °C) klokken 07.00 og den faller til 10 °F (−12 °C) klokken 11.00. Nedgangen på 52 °F (28,7 °C) innebærer en ny rekord.
*26. februar – Største snødybde målt i Vestfold, Norge er 180 cm i Hedrum i Larvik.

### Mars
*15. mars – I Louisburg og Morrisville, Nord-Carolina i Nord-Carolina i USA inntreffer et uvanlig værfenomen i form av svart regn som faller fra en intensiv mørk sky. Professor M.S. Davis fra Louisburg College samler det svarte regnvannet som analyseres av kjemikere ved University of North Carolina.  Doktorene Baskerville og Weller skriver, i en artikkel i tidsskriftet  *Science*, at regnet hadde en høy, uforklarlig, sotkonsentrasjon. På andre steder i USA faller det 6 ½ tommer snø i New York; 8&nbsp;tommer i Washington, og det er snøfall også i Mississippi, Louisiana, Alabama og Nord-Texas.
*24. mars – US Weather Bureau innfører røykeforbud.

### April
*18. april – Fyrisån i Sverige svømmer over.
### Mai
*14. mai - I Gludsted Plantage, Danmark måles temperaturen til −8,0, noe som blir Danmarks laveste målte temperatur for måneden.

### Juli
*31. juli – I Mostar måles 46,2 °C som er den høyeste temperaturen som er målt i Bosnia-Hercegovina. 
### August
*27. august – En gruppe tordenvær passerer over Kapp Verdeøyene, og blir den 5.–8. september til en orkan i Mexicogolfen, som slår til mot Galveston, Texas, USA og forårsaker en katastrof.

### September
*September – Orkanen Galveston forårsaker enorme ødeleggelser blant annet i deler av delstaten Texas i USA.
*24. september – En tornado farer gjennom Morristown, Minnesota, USA og ødelegger en hytte ved Gatseke's Saloon, der 16 personer har søkt beskyttelse. Åtta personer skades hardt, og en dør, blant dem en lokal kandidat for delstatsparlamentet.
### November
*20. november – En tornado i USA dreper over 50 personer i Mississippi og Tennessee. Columbia, Tennessee rammes hardt når 27 personer omkommer og 75 blir skadet.
### Ukjent dato
*Et kraftig innsig til Østersjøen inntreffer
*Målinger av vannføringen ved Järnforsen i Sverige starter.

## Fødsler
*30. juni – James Stagg, britisk offiser og meteorolog (død 1975)

## Dødsfall
*23. januar – Henry Allen Hazen, sjefsmeterorolog hos United States Weather Bureau (født 1849) (sykkelulykke)
*10. mars – George James Symons, britisk meteorolog (født 1838)
*12. juni – Jean Frédéric Frenet, fransk matematiker, astronom og meteorolog (84, født 1816)

## Referanser


## Eksterne lenker
*
Maximilianeum

**Maximilianeum** er et monumentalbygg i bydelen Haidhausen i München. Det er siden 1949 sete for Den bayerske landdagen. 

Maximilianeum eies av en stiftelse med samme navn. Stiftelsen ble opprettet av Maximilian II av Bayern i 1852 for å huse begavete studenter fra Bayern. Maximilianeum oppfyller fremdeles dette formålet, i tillegg til å være Bayerns parlamentsbygning.  

Hovedarkitekt var Friedrich Bürklein og bygningen stod ferdig 1874. Utvidelser er siden gjort i 1958, 1964 og 1992.

## Eksterne lenker
* 
* Hjemmesiden til Den bayerske landdagen
* Hjemmesiden til Stiftung Maximilianeum
Japans landslag i amerikansk fotball

**Japans landslag i amerikansk fotball** representerer  Japan i internasjonale konkurranser innen amerikansk fotball. Laget styres av Japan American Football Association, og har vært en av verdens sterkeste landslag etter at de begynte å delta jevnlig i internasjonale turneringer i 1990-årene. 

Japan vant det første Verdensmesterskapet i amerikansk fotball i 1999, og vant igjen i 2003. I 2007 kom de til VM-finalen, med tapte mot Amerikas forente stater 23–20 på overtid. I 2010 slo Japan Tyskland 24-14 i den første Germany-Japan Bowl. I februar 2011, Japan slo Sør-Korea for å kvalifisere seg til Verdensmesterskapet i amerikansk fotball 2011.

## Se også
*X-League

## Referanser
Halv åtte

***Halv åtte*** var en av de illegale avisene som ble utgitt under den tyske okkupasjonen av Norge under andre verdenskrig.

*Halv åtte* ble startet i september 1941, da okkupantene beslagla folks radioapparater for å forhindre at man lyttet på sendingene fra London. Avisen var en typisk radioavis, det vil si den brakte videre de ulovlige radionyhetene. Navnet på avisen viste til sendetidspunktet for den norske London-sendingen flest lyttet til.

Den kom med nær 80 utgaver før den ble stanset. Avisen ble i stor grad spredt ut over landet gjennom posten. Til dette bestilte gruppa konvolutter merket «Vepsen Apotek», og stjal konvolutter og tjenestemerker fra Handelsdepartementet og Landbruksdepartementet.

Det var mangel på alt som trengtes i produksjonen av illegale aviser; papir, sverte, duplikatorer. En god duplikator var dessuten kostbar, det kunne dreie seg om opptil tusen kroner, en liten formue den gang. *Halv åtte* skaffet seg en ny stor maskin, etter at en av utgiverne hadde spilt på Øvrevoll – og vunnet.

Avisen ble utgitt av de to studentene Bjørn Bie og Ola Bonnevie. I tillegg besto gruppa bak avisen av Willy Johansen, Johan H. Hinsch og Kai Marstrander. De produserte også andre illegale aviser: *Liberty bell*, *Hugin-Munin* og *Mens vi venter*.

Bie ble arrestert i desember 1941. De andre fire ble arrestert våren 1942, da avisen ble rullet opp.

Det aller siste nummeret av avisen ble sendt ut fra Grini fangeleir, der blant andre Bonnevie satt. Fangene lurte seg en gang til å lytte på den tyske Unterscharführers radio. I tyskernes middagspause fikk de laget en stensil basert på nyhetene de snappet opp, og smuglet noen eksemplarer ut fra Grini.

## Referanser
Ankers gate

**Ankers gate** (1–14) er en vei ved bydelen Singsaker i Trondheim som strekker seg sørøstover fra Eidsvolls gate mot Motzfeldts gate som en parallellgate til Wedels gate og Blusuvollsbakken. Veien fungerer som adkomstveg for frittstående eldre villabebyggelse og som en gjennomfartsvei mot Motzfeldts gate og tilstøtende gater med samme type boligbebyggelse.

Den tidligere trikkelinjen Singsakerlinjen (1927–1968) hadde holdeplass for *Ankers gate*, men denne lå i krysset ved Eidsvolls gate og selve trikketraseen gikk aldri gjennom Ankers gate. Singsakerlinjen hadde fra byggingen og frem til 1935 endeholdeplass i Ankers gate, men ble siden trinnvis forlenget til Asbjørnsens gate og Rosenborg. Veien ble i 1915 oppkalt etter diplomat, politiker og embedsmann Carsten Anker (1747–1824), som blant annet var eier av Eidsvold Værk i perioden 1794–1822 og dermed fungerte som vert for Riksforsamlingen.

## Litteratur
*

## Eksterne lenker
* Adressa.no – Prinsens venn og rådgiver  (Av Ingrid J. Brissach. Publisert 26. april 2006, besøkt 22. april 2011)
Frederik Danneskiold-Samsøe

**Frederik greve Danneskiold-Samsøe** (1703–1770) var en dansk greve, statsmann, geheimeråd, marineminister, generaladmiral og sjef for den danske marine. Han var lensbaron til baroniet Marselisborg.

Danneskiold-Samsøe var sønn av Christian Gyldenløve og Dorothea Krag og dermed barnebarn av Christian V og Sophie Amalie Moth.

Danneskiold-Samsøe hadde administrative evner og sakkunnsksp og som leder for marinen fikk han orden på rekruttering, økonomi, utrustning og fikk satt i verk bygging av flere nye anlegg på Holmen. Mastekranen av Philip de Lange er et av byggverkene som er fra hans tid som sjef for flåtestasjonen.

Han var gift med Dorothea komtesse Wedell-Wedellsborg (1706–1763).

## Ordener
* Dannebrogordenen (1722)
* Elefantordenen (1747)
* Troskapsordenen

## Referanser


## Eksterne lenker
* Biografi hos DBL
Liberty bell (illegal avis)

***Liberty bell*** var en av de illegale avisene som ble utgitt under den tyske okkupasjonen av Norge under andre verdenskrig.

*Liberty bell* ble startet høsten 1941, da okkupantene beslagla folks radioapparater for å forhindre at man lyttet på sendingene fra London. Avisen brakte videre nyhetene fra London-sendingene.

De første tiden ble den maskinskrevet med gjennomslag. Fra senhøsten 1941 ble den stensilert. Den kom med ett til to nummer hver uke helt til 1944. Redaktør for *Liberty bell* var rørlegger Arthur R. Mathisen ved Rikshospitalet.

Avisen ble stanset i det såkalte «pressekrakket» i 1944, da det ble aksjonert mot de illegale avisene. Redaktøren ble arrestert 5. februar.

## Referanser
C.T. Andersen

**Carl Thorvald Andersen** (født 9. mars 1835 i København, død 10. september 1916) var en dansk tømrermester og Holmens og Nyboders bygningsinspektør i siste halvdel av 1800-tallet. I egenskap av sin stilling sto han for mange nye byggeprosjekter som ble oppført til bruk for flåten.  

Han ble etterfulgt i stillingen av arkitekt Olaf Schmidth i 1899.

## Bygninger tegnet av C.T. Andersen
* Bådeværftet (1865)
* Søminevæsenets verksteder på Nyholm (1878–93)
* Kobbersmedje på Frederiksholm (1884, etter utkast av Ferdinand Meldahl, fredet)
* Kedelsmedjen på Frederiksholm (1887–88, fredet)
* Artilleriverkstedet på Arsenaløen (1888–94)
* Bekledningsmagasinet på Frederiksholm (1889)
* Arresthuset på Nyholm (1891)
* Exercer- og gymnastikkhuset på Frederiksholm (1892, fredet)
* Modellkammeret på Frederiksholm (1893, fredet)

Fil:Kedelsmedjen NE 2005.jpg|Kedelsmedjen på Frederiksholm
Fil:NAVBAS15.jpg|Modellkammeret på Holmen
Fil:NAVBAS1.jpg|Holmens Arrest
Fil:NAVBAS3.jpg|Exercer- og gymnastikkhuset


## Referanser


## Eksterne lenker
* Fredningssak Holmen med liste over hvem som har tegnet de forskjellige anleggene på Holmen
Jiang Wei

**Jiang Wei** (tradisjonell kinesisk: 姜維; forenklet kinesisk: 姜维, pinyin: *Jiāng Wéi*; født 202 i Tianshui, død 264), stilnavn **Bóyuē** (伯約), var en kinesisk general og regent for riket Shu Han i de tre rikers tid i Kinas historie. Wéi tjente opprinnelig riket Cao Wei som en middels rangert offiser, men overga seg senere til Shu Han-strategen Zhuge Liang (som i hans tid som Shu-Hans regent ledet fem militærekspedisjoner mot Wei), og forlot deretter sin mor i Wei. Siden tok Jiāng Wéi del i militære felttog mot sitt moderland. Han deltok først i Zhuge Liangs ekspedisjon i 228, og ble da gjort til armékommandant. Liang hadde alltid regnet Wéi som en ressursfull og dyktig general, og under Zhuge Liang og hans etterfølgere Jiang Wan og Fei Yis regentskap i Shu mottok Jiāng stadig forfremmelser. Til slutt ble han Fei Yis hovedassistent. Etter Yis død i 253, etterfulgte Wéi Yi, men han hadde ikke like stor makt som Yi hadde hatt, og hadde bare kontrollen over militære affærer, og det er derfor diskuterbart om han i det hele tatt kan kalles en regent.

Etter at Jiang Wan og Fei Yi i stor grad hadde gitt opp Zhuge Liangs ambisjoner om å erobre Cao Wei, gjenopptok Wéi disse da han ble Shu Hans militære leder. Wéis ni felttog mot Wei har blitt kjent som Jiang Weis nordekspedisjoner, hvorav én ble koordinert med Østre Wus regent Zhuge Ke, Zhuge Liangs nevø. Alle disse felttogene mislyktes på grunn av for små matforsyninger og tap på slagmarken, og disse felttogene kom til å tappe Shu Han for ressurser. I 263 erobret en Weiarmé, ledet av Zhong Hui og Deng Ai Shu. Jiang Wei prøvde etterpå å gjenopplive riket ved å overtale Zhong Hui til å starte et opprør mot Cao Wei-regenten Sima Zhao, noe Zhong Hui også gjorde, men etter han hadde gjort det gjorde også hans egne soldater opprør mot ham, og både Zhong og Jiang ble drept i kampene. 

## Referanser


## Litteratur
* Bo Yang (utg.): *Sima Guang’s Zizhi Tongjian. Modern Chinese Edition*. Taipei 1982–1989.
* The Three Kingdoms and Western Jin. A history of China in the Third Century AD. Artikkel av Rafe de Crespigny, professor ved Australian National University
Føroya Arbeiðsgevarafelag

**Føroya Arbeiðsgevarafelag** (FAG) (norsk oversettelse: «Færøyenes arbeidsgiverforening») er Færøyenes største hovedorganisasjon for arbeidsgivere. Medlemskap er for bedrifter, ikke enkeltpersoner. I 2011 hadde organisasjonen 484 medlemmer, herav 186 direkte innmeldte medlemmer og 298 medlemmer via de fire landsforeningene.

Mens motpartene i fiskerinæringen var organiserte på landsplan allerede før første verdenskrig, foregikk forhandlingene mellom arbeidsgivere og arbeidstagere lenge på lokalt plan. Siden stiftelsen i 1943 har Føroya Arbeiðsgevarafelags hovedoppgave derfor vært å delta i lønnsforhandlingene med arbeidstagerorganisasjonene. Dessuten skal Føroya Arbeiðsgevarafelag påvirke regelverket for arbeidsmarkedet og næringslivet samt fremme arbeidsgivernes interesser.

Føroya Arbeiðsgevarafelag står også for driften av Vinnuhúsið i Tórshavn, hvor 16 arbeidslivsorganisasjoner holder til.

## Landsforeninger
*Føroya Handverksmeistarafelag («Færøyenes håndverksmesterforening»)
*Arbeiðsgevarafelagið hjá fíggjarstovnum («Arbeidsgiverforeningen for finansinstitusjonene»)
*Føroya Prentsmiðjufelag («Færøyenes trykkeriforening»)
*Reiðarafelagið fyri farmaskip («Rederiforeningen for fraktskip»)

## Referanser




## Eksterne lenker
* Vinnuhúsið
Angelltrøvegen

**Angelltrøvegen** (2–260) er en vei ved området Angelltrøa sørøst for Trondheim som strekker seg sørvestover fra Granåsvegen delvis parallelt med E6 Omkjøringsveien. Veien fungerer som adkomstveg for frittstående lave eneboliger, og har avstikkere hvor veien danner løkker med boliger rundt. Den er også en gjennomfartsvei mot både Angellhaugen og Åsvangvegen med omtrentlig samme boligbebyggelse.

Veien fikk sitt navn i 1967 og ble oppkalt etter gården Angelltrøa, som ligger i begynnelsen av veien mot nord og som området har fått sitt navn fra.

## Litteratur
*
Måsøy museum

**Måsøy museum** ligger i Havøysund, kommunesentret i Måsøy kommune i Finnmark. Bygningen som brukes av museet ble opprinnelig bygd som prestebolig i 1950. Kystkultur med vekt på utviklingen av fiskefartøy og teknologi til bruk i fiske er hovedtema. Ellers er det rom med faste utstillinger, for eksempel stue og kjøkken fra 1920- og 30-tallet, egnebu, skolestue, verksteder. Den første kraftblokka i Norge står montert like utenfor museet.

## Referanser
Balventia (gens)

**Balventia** var en romersk familie som eksisterte i tiden under republikken. Den er kjent hovedsakelig for en enkelt person, Titus Balventius, en *[[primus pilus]]* under Quintus Titurius Sabinus kommando i Gallia. Han ble alvorlig såret i et angrep utført i regi av Ambiorix i år 54 f.Kr.

## Se også
*Liste over romerske gentes

## Referanser
Kraftblokk

**Kraftblokk** eller **notvinsj** er en mekanisk vinsj for å hale inn notbruk på fiskefartøyer.

Opprinnelig en amerikansk oppfinnelse, men utviklet videre i flere land, blant annet i Norge. Den første kraftblokka montert på en norsk fiskebåt ble prøvd ut i 1957 under notfiske etter sei på båten «Ola Ryggefjord» fra Havøysund i Finnmark.

Kraftblokker som brukes sammen med ringnot (snurpenot) er hydraulisk drevne blokker eller tromler brede nok til at nota kan ligge på dem under innhiving. Den nye teknologien innebar at nota kunne settes og trekkes direkte fra hovedfartøyet og ikke som tidligere ved hjelp av medbrakte notbåter (doryer). Dette ga en halvering av mannskapsbehovet. Kraftblokk sammen med større nøter av syntetiske fiber og mer avansert elektronisk fiskeletingsutstyr har endret fangstkapasiteten drastisk i alt fiske etter fiskeslag som opptrer i stim som sild, makrell, lodde og sei.

## Kilder
*Pål Christensen og Abraham Hallenstvedt: *Kampen om havets verdier*. Norges Fiskarlags historie ISBN 8230305587
Spritduplikator

En **spritduplikator** var en maskin beregnet på masseprodusering av trykksaker i lave opplag. Duplikatoren var kun egnet for å lage 50 – 100 eksemplarer. Skulle man ha høyere opplag måtte man benytte svertebaserte stensilmaskiner. Spritduplikatorene gikk ut av bruk på 1970-tallet, etter hvert som mer moderne kopimaskiner tok over.

Til spritduplikatorene ble «trykk-originalen» laget ved å bruke et ark med et spesielt «fett», kraftig «blåpapir» lagt mot baksiden. Ved å tegne på arket eller skrive med skrivemaskin fikk man på denne måten et speilvendt tekstbilde med «blåpapirfarge» på baksiden. Denne originalen ble så spent over en valse i spritduplikatoren med fargen ut, og blanke ark ble sveivet gjennom. De blanke arkene ble svakt fuktet med sprit, tilført fra en tank via en filtpute som lå ned mot papiret. Fargen ble så overført til arkene, i kontakt med spriten, og løste seg opp litt etter litt.

Man kunne bruke «blåpapir» med ulike farger, og på denne måten lage originaler og derved trykksaker i flere farger. Den vanligste fargen var blå, noe som resulterte i spritdupliserte ark med lys blå, blass tekst. Også svart og rødt ble ofte benyttet. Det ble produsert «blåpapir» i flere andre farger, men de var sjeldnere i bruk. De ferdige spritdupliserte arkene var ellers lett gjenkjennelige på lukta, – en eim av sprit fulgte ferske eksemplarer.

Den karakteristiske lyseblå fargen og produksjonsmåten gjorde at de ferdige produktene ofte ble kalt «blå-stensiler», «sprit-stensiler» eller litt upresist bare «stensiler».

Ulempen med metoden var at fargen på det ferdige produktet raskt ble blekere og blassere etter hvert som fargen på originalen ble brukt opp. De første 20 eksemplarene ble gjerne brukbare, de neste 20 litt for blasse, de neste 20 vonde å lese og høyere opplag kun mulig å tyde med mye velvilje og godt syn. Opplag over 100 eksemplarer var lite realistisk.

Spritduplikatorer var vanlige i mange kontorsammenhenger. De var spesielt egnet til skoler, da opplaget rakk greit til et klassesett. 

## Referanser
Bantia (gens)

**Bantia** var en romersk familie som eksisterte i tiden under republikken. Den er kun kjent gjennom en enkelt person, Lucius Bantius, en innfødt fra Nola i Campania, som avtjente i den romerske hæren i slaget ved Cannae i 216 f.Kr. Han ble såret og tatt til fange av Hannibal, men ble behandlet bra og satt fri igjen. Hannibal hadde håpet han skulle overtale hjembyen til overgivelse, men ble frarådet til å gjøre dette av Marcus Claudius Marcellus, den romerske generalen.

## Se også
* Liste over romerske gentes

## Referanser
Barbatia (gens)

**Barbatia** var en romersk familie i det første århundre f.Kr. Den har muligens opprinnelse i en rømt slave, Marcus Barbatius Philippus, som ble en venn av Cæsar, og som oppnådde status som pretor under Marcus Antonius. I 40 f.Kr. var han kvestor *[[Promagistrat|propraetore]]* under Antonius.

## Se også
*Liste over romerske gentes

## Referanser
Meteorologiåret 1901

**Meteorologiåret 1901** er en oversikt over hendelser, prisvinnere, fødte og avdøde personer med tilknytning til meteorologi i 1901.
## Hendelser
### Januar
*4. januar - Årets kaldeste natt i Victoria i Britisk Columbia, Canada med −4.4 °C.

### Juli
*Juli – I Karlstad, Sverige måles middeltemperaturen til  21,9 °C som da var Sveriges høyeste målte middeltemperatur for en måned.
*12. juli – 92 millimeter regn faller i løpet av 60 minutter over Maidenhead i England, Storbritannia som er ny britisk rekord for nedbør i løpet av 60 minutter.
*18.-24. juli – Sverige opplever en heltørr uke.
*20. juli – Med +36,9 °C i Borås, Sverige settes det varmerekord for Västergötland.
*21. juli: +35 °C i Kristiania, Norge er den første offisielle målingen på +35 °C eller mer i Norge.

### August
*August – Sverige opplever en veldig varm augustmåned.

### November
*4. november – Kulden i Minnesota, USA truer med å ødellege poteter i togenes godsvogner.
*13. november – En snøstorm raser i Östergötland, Sverige.

### Ukjent dato
*I Sverige begynner man å gjøre kontinuerlige målinger av innsjøen Vätterns vannstand ved Jönköping.

## Fødsler

## Dødsfall

## Referanser


## Eksterne lenker
*
Huang Zhong

**Huáng Zhōng** (tradisjonell kinesisk: 黄忠; forenklet kinesisk: 黄忠; født 148? i området rundt Nanyang, død 220), stilnavn **Hànshēng** (漢升), var en kinesisk general som tjente under Liu Bei på slutten av Han-dynastiet og begynnelsen av de tre rikers tid i Kinas historie.

Hans mest bemerkelsesverdige bedrift var slaget ved Dingjunshan, hvor styrken hans knuste hæren til Cao Caos general Xiahou Yuan, som selv ble drept i kampene (i *Beretningen om de tre kongedømmer* er Zhōng selv ansvarlig for Xiahou Yuans død). For sine bedrifter ble Zhōng regnet som en av riket Shu Hans fem ledende generaler, kjent i populærkulturen som "de fem tigergeneraler," sammen med Guan Yu, Zhang Fei, Zhao Yun og Ma Chao. 

I kunst og populærlitteratur har Huáng alltid blitt framstilt som en gammel general full av ungdommelig kraft og vilje. Riktignok vet man lite om Zhōng fra de historiske kildene, og man vet bare at han var eldre enn Guan Yu (antakeligvis født i 162) da sistnevnte sa "det er en skam å dele rang med den gamle soldaten [Huáng]." I populærlitteraturen var det Yu som rekrutterte Zhōng for Liu Bei, men som senere nektet å bli de fem tigergeneralers leder fordi Huáng Zhōng var blant dem. Hovedsakelig på grunn av populariteten til 1300-tallsromanen *[[Beretningen om de tre kongedømmer]]*, antageligvis skrevet av Luo Guanzhong, har navnet hans helt fram til i dag blitt et symbol på eldre som nekter å la alderen ødelegge for dem og som likevel kjemper med deres fulle styrke for sin sak.

## Referanser
Betiliena (gens)

**Betiliena** var en romersk familie kjent fra keiserrikets første tiår. Den er kun kjent gjennom to personer. Betilienus Bassus var *[[myntslager|triumvir monetalis]]* i Augustus regjeringstid, og var trolig samme mannen som senere ble sendt i døden på ordre fra Caligula i år 40 e.Kr. Den andre var Lucius Betilienus Varus, en arkitekt som bygde en akvedukt og flere offentlige bygninger i Alatri, en by i Latium. Det er godt mulig at dette gens stammer herfra.

## Se også
*Liste over romerske gentes

## Referanser
Betucia (gens)

**Betucia** var en romerske familie i tiden under republikken. Den er best kjent gjennom taleren Titus Betucius Barrus, en innfødt fra Asculum i Picenum. Cicero beskrev ham som den mest veltalende av alle talere utenfor Romas grenser. Han leverte også en berømt tale i Roma mot Quintus Servilius Caepio, som omkom under Forbundsfellekrigen.

## Se også
*Liste over romerske gentes

## Referanser
Amherst Barrow Whatman

**Amherst Barrow «Brownie» Whatman** (født 1. november 1909 i Exeter, død 5. januar 1985 i Hongkong) var en britisk offiser og polarekspedisjonsdeltager. For sin innsats på Svalbard under andre verdenskrig, ble han tildelt Krigskorset.

Whatman var utdannet ved St. John's College ved University of Cambridge. Han tok militær utdannelse ved Royal Military Academy Woolwich og gikk i 1929 inn i tjeneste i Royal Corps of Signals.

Whatman deltok i Oxford Universitys ekspedisjon til Nordaustlandet på Svalbard fra 1935 til 1936. Han gjorde her observasjoner av ionosfæren og var telegrafist. Whatman publiserte flere artikler om forskningsresultatene som ble oppnådd ved ekspedisjonen.

I april 1942 ble Whatman sendt som liaisonoffiser med Operasjon Fritham til Svalbard, og deltok i de påfølgende Operasjon Gearbox. Her gjorde han en viktig innsats for å etablere radiosamband til Storbritannia. I norsk statsråd 26. februar 1943 ble Whatman tildelt Krigskorset «for personlig innsats og innleggelse av særlig fortjeneste og virksomhet under ekspedisjonene Fritham og Gearbox.» Alexander Glen, som hadde ledet ekspedisjonen til Nordaustlandet 1935–36, deltok også i Operasjon Fritham og Operasjon Gearbox, og ble tildelt Krigskorset samtidig med Whatman.

Whatman ble i 1941 tildelt Polarmedaljen. I 1942 ble han utnevnt til medlem av Order of the British Empire.

## Vitenskapelige publikasjoner
* A. B. Whatman og R. A. Hamilton: «Radio and Magnetic Observations at North-East Land during the Total Solar Eclipse of June 19, 1936», *Nature*, 9. januar 1937
* A. B. Whatman og R. A. Hamilton: «High-latitude radio observations», *Proceedings of the Physical Society*, 1938
* A. B. Whatman: «Observations made on the Ionosphere during Operations in Spitsbergen in 1942-43», *Proceedings of the Physical Society. Section B*, 1949

## Referanser
Frithjof Stoud Platou

**Frithjof Stoud Platou** (1903–1980) var en norsk arkitekt. Etter fullføring av studiene arbeidet han hos Lars Backer i tre år. I årene 1929–30 arbeidet han hos arkitekt Erich Mendelsohn i Tyskland. 
Da Backer døde i 1930 kom Platou hjem til Norge og fullførte hans uferdige prosjekt Horngården i Oslo.

Platou var formann i Oslo arkitektforening når tyskerne okkuperte Norge. Under krigen utførte han en rekke oppdrag for Luftwaffe og Josef Terboven, bl.a. brakker, hus og bygårder. For rikskommissæren fikk han i 1941 ominnredet en jernbanevogn med møterom og suite for Terboven med sovekupé, påkledningsrom og bad. Salongvognen tilhører i dag Museet Gamle Vossebanen. Etter krigen ble F.S. Platou fratatt retten til medlemskap i Norske arkitekters landsforbund i 1 år, frem til 1. januar 1947. Tilsvarende straff ble gitt til arkitekter som var medlem i det nazifiserte arkitektforbund eller som hadde utført særlig graverende tilfelle av arbeid for okkupasjonsmakten.

Platou hadde startet sitt eget firma i 1930 og med seg hadde han Otto Torgersen og Bernt Heiberg. De stod bak en rekke forretningsgårder i Oslo, blant annet Kommunenes Hus i Vika og hovedkontor for Christiania Bank og Kreditkasse ved Stortorvet. Platou står også bak oppføringen av Kon-Tiki Museet på Bygdøy, av Grand Hotel etter en brann i 1958 og Philipsbygget på Majorstua.

Han var sønn av Gabriel Andreas Stoud Platou (1858–1911) og Ingeborg Sophie Falck (1864–1958). Faren var kjøpmann og banksjef på Hamar. Broren Ragnar Stoud Platou (1897–1979) ble skipsmegler. –Se ellers Platou for mer om farsslekta.

## Platou arkitekter
Selskapet er drevet videre som Platou arkitekter AS med sønnen John Stoud Platou som leder. Blant byggene Platou har satt opp i senere tid er Norconsults hus i Sandvika, Sheraton Hotel, Sandvika og Huseby leir (Gardeleiren i Oslo).

## Referanser


## Eksterne lenker
* 
* Wenche Findal: NBL-art. om Platou
* Infodesign om Horngården
Denis Edward Healy

**Denis Edward «Tim» Healy** (født 29. august 1915 i Suez, død 25. september 1942) var en britisk flyoffiser under andre verdenskrig. Han ble tildelt det norske Krigskorset med sverd for sin innsats i operasjoner på Svalbard i 1942.

## Andre verdenskrig
Healy tjenestegjorde i 210 Squadron i Royal Air Force Volunteer Reserve. Fra mai 1942 fikk han oppdrag med Svalbard som mål og deltok i tokt i forbindelse med Operasjon Fritham og Operasjon Gearbox. Han førte Catalinafly på rekognoseringstokt, fløy inn forsyninger til norske styrker og evakuerte personell. Han gjennomførte åtte flyginger til Svalbard.

I september 1942 døde han i kamp over Barentshavet. Flyløytnant Healy førte sin Catalina-maskin under Operasjon Orator, der ni Catalinafly skulle bidra med flystøtte til konvoi PQ 18. De britiske flyene opererte fra Russland. Nordøst av Vardø ble Healy rammet av ild fra en tysk Junkers Ju 88 og døde ved spakene.

Healy ble i norsk statsråd 13. november 1942 post mortem tildelt Krigskorset med sverd «for fremragende ledelse av unnsetningsfly for Svalbardekspedisjonen.» Han hadde tidligere i 1942 mottatt Distinguished Service Order for sin flyinnsats.

## Referanser
Charles Julius Deedes

**Charles Julius «John» Deedes** (født 18. oktober 1913 i Edinburgh, død 7. mai 2005) var en britisk offiser. Han utmerket seg under kampene i Norge i 1940 og ble tildelt det norske Krigskorset med sverd for sin innsats.

## Biografi
Deedes var sønn av general Charles Deedes og fikk derfor kallenavnet John. Han fikk sin militære utdannelse ved Royal Military Academy Sandhurst og begynte i 1933 i tjeneste i King's Own Yorkshire Light Infantry.

Da andre verdenskrig brøt ut i 1939 ble han sendt til Frankrike. Etter at Tyskland invaderte Norge gikk han sammen med britiske tropper i land ved Åndalsnes og ble sendt for å møte invasjonsstyrkene i Gudbrandsdalen. Han utmerket seg i harde kamper ved Kvam og ble Mentioned in Despatches. Innsatsen her ble også hedret av norske myndigheter og i statsråd 20. mars 1942 ble han tildelt Krigskorset med sverd.

Deeds gjennomførte stabsskole og hadde en kortere periode i Karibia før han ble sendt til Italia. I harde kamper ved Anzio i april 1944 utviste han fremragende lederskap og mot og ble for dette tildelt Military Cross. Han gjorde fra februar 1945 stabstjeneste i Kairo.

Etter krigen ble han stasjonert i Palestina, før han i 1948 til 1949 tjenestegjorde under Berlinblokaden. Han tjenestegjorde deretter i forsvarsdepartementet i London, før han i 1954 ble gitt kommando i King's Own Yorkshire Light Infantry og sendt for å slå ned opprør i koloniene. Han var først i Kenya under Mau Mau-opprøret, deretter i Aden og til slutt på Kypros der britene bekjempet EOKA. Han ble igjen Mentioned in Despatches. Hjemme i Storbritannia fikk Deedes i 1958 kommando over 146 Infantry Brigade (TA), der han var til 1962 da han igjen gikk til forsvarsdepartementet. Han ble stabssjef ved Eastern Command før han ble pensjonert som generalmajor i 1968.

Deedes ble i 1953 utnevnt til offiser (OBE) av Order of the British Empire og i 1968 følgesvenn (CB) av Order of the Bath.

## Referanser
Blossia (gens)

**Blossia**, og så stavet **Blosia**, var en romersk familie med opprinnelse fra Campania, som ble kjent i løpet av andre punerkrig. Det mest kjente av medlemmene i dette *[[gens]]* er sannsynligvis Gaius Blossius, en nær venn av Tiberius Sempronius Gracchus, som han også oppfordret til å gjennomføre en jordbruksreform. Gaius Blossius flyktet fra Roma etter mordet på Gracchus, og tok etterhvert sitt eget liv i frykt for å havne i fiendens hender.

## Andre medlemmer
*Marius Blossius, pretor for campanierne da Capua gjorde opprør mot Roma i 216 f.Kr.
*Blossii, to brødre som ikke er nevnt med fornavn (*[[praenomen|praenomina]]*), som forsøkte å starte et nytt opprør i Capua i 210 f.Kr., men som ble tatt til fange og henrettet.

## Se også
* Liste over romerske gentes

## Referanser
Blixa Bargeld

**Blixa Bargeld** (født **Hans Christian Emmerich**, 1959) er en tysk komponist, forfatter, musiker og kunstner. 

Han er best kjent for sitt arbeid som frontmann i Berlin-bandet Einstürzende Neubauten, og var også i en årrekke fast medlem av Nick Cave and the Bad Seeds.

## Referanser


## Eksterne lenker
* 
* 
*
Feng Xiaoting

**Feng Xiaoting** (født 22. oktober 1985 i Dalian) er en kinesisk profesjonell fotballspiller som spiller for den kinesiske fotballklubben Guangzhou Evergrande. Han er 187 cm høy. Han spiller forsvar, og er også en del av . Xiaoting har spilt for flere andre klubber i sin karriere, blant annet Daegu FC og Dalian Shide. 

Han ble tatt ut til å representere Kina under Sommer-OL 2008 på hjemmebane i Beijing, Kina. Kina ble her slått ut i gruppespillet. 

## Referanser


## Eksterne lenker
*
Henri Debidour

**Henri Debidour** også kjent som **Monrad** (født 28. november 1907 i Sarlat-la-Canéda i Dordogne, død 17. juni 1990 i Nîmes i Gard) var en fransk lege og politiker. Han deltok i kampene i Norge i 1940 og mottok det norske Krigskorset for sin innsats. Senere sluttet han seg til De frie franske styrker.

Debidour utdannet seg til lege i Paris og studerte også ved Harvard University. I 1939 begynte han å tjenestegjøre som marinelege. Etter at Tyskland invaderte Norge meldte han seg frivillig til tjeneste ved de franske ekspedisjonsstyrkene som ble sendt til Norge for å motstå invasjonsstyrkene. Han var tilknyttet alpejegerne, tjenestegjorde som kirurg og utmerket seg, særlig ved Namsos, på en slik måte at han i statsråd 20. mars 1942 ble tildelt det norske Krigskorset for sin innsats.

Etter at de allierte styrkene ble trukket tilbake fra Norge kom Debidour i juni 1940 seg til Storbritannia og sluttet seg til De frie franske styrker under Charles de Gaulles ledelse. Han ble her kjent under navnet Monrad og bidro til oppbyggingen av De frie franskes marine. Han var marinelege i Skottland før han i 1942 ble sendt til den franske besittelsen Saint Pierre og Miquelon utenfor Newfoundland. I 1944 ble han øverste marinelege i Algerie.

Debidour fikk også en politisk karriere. Han ble i november 1945 og april 1946 valgt som medlem av den grunnlovsgivende forsamling fra Saint Pierre og Miquelon. Han sluttet seg til partiet Résistance démocratique et socialiste, som samlet ikke-kommunistiske medlemmer av den franske motstandsbevegelsen. Han klarte imidlertid ikke å vinne mandat til den første nasjonalforsamlingen i den fjerde republikk og endte da sin politiske karriere.

Henri Debidour var barnebarn av historikeren Antonin Debidour.

## Referanser
Bruttia (gens)

**Bruttia** var en romersk familie som eksisterte i republikken og inn i keisertiden. Ingen fra dette *[[gens]]* oppnådde viktige embetsposter før vi finner Lucius Bruttius Maximus nevnt som prokonsul på Kypros.

## Opprinnelse
Nomenet *Bruttius* henviser sannsynligvis til at familiens forfedre var fra Bruttium, Italias sydligste region på fastlandet. Bruttierne var et oskisk folkeslag med opprinnelse i Lucania, hvor de erklærte sin uavhengighet i det fjerde åphundre f.Kr. Navnet *Bruttii*, som de også selv antok, kan ha betydd noe slik som rebeller, eller rømlinger.

## Praenomina
*[[Praenomen|Praenomina]]* brukt av Bruttii-familien, er *[[Lucius (praenomen)|Lucius]]*, *[[Gaius (praenomen)|Gaius]]* og *[[Quintus (praenomen)|Quintus]]*.

## Grener og cognomina
Eneste kjente cognomen i familien fra tiden under republikken, er *Sura*. En rekke etternavn dukker opp imidlertid opp i keisertiden, hvor det ser ut til at alle unntatt *Balbus* tilhører samme nære familie. De andre er *Maximus*, *Praesens* og *Crispinus*. Familien kom fra Volceii i Luciania, og ser ut til å ha hatt tradisjon for å adoptere navn fra morssiden. At navnene kombineres med *Quinctius* eller *Quintius Crispinus* tyder på at medlemmer i familien etter alt å dømme også stammer fra den patrisike familien Quinctii Crispini.

## Se også
*Liste over romerske gentes

## Referanser
Steane

**Steane** er et lite sted og en gard i Kviteseid kommune i Telemark.

Steane ligger 5-6 kilometer sør for Vrådal, og ligger ved innsjøen Nisser.  og  går gjennom Steane.
Kvinlog

**Kvinlog** er ei bygd i Kvinesdal kommune i Agder. Den ligger 27 kilometer nord for kommunesenteret Liknes, på stedet hvor   gjennom Kvinesdalen møter , som går øst-vest på tvers av dalførene.

## Referanser
Gåshellertunnelen

**Gåshellertunnelen** er en veitunnel på fylkesvei 42 i Sirdal kommune i Agder. Tunnelen er 1330 meter lang og ble åpnet i 1989, to år etter Bjørkåstunnelen.

## Se også
*Bjørkåstunnelen
*Veitunneler i Norge
*Undersjøiske veitunneler i Norge

## Referanser